**Nota informativă**

*la proiectul Hotărîrii Guvernului*

*privind alocarea mijloacelor financiare*

Confederația Națională a Patronatului din Republica Moldova, prin demersul prezentat Ministerului Finanțelor nr. 08/1-12 din 17.01.2019, precum și demersul nr. 01/1-144 din 08 noiembrie 2018, înaitat Guvernului Republicii Moldova, solicită sprijin în contextul onorării datoriei la plata contribuției de membru față de Organizația Internațională a Patronilor (OIP).

Confederația Națională a Patronatului din Republica Moldova (CNPM) este membru a Organizației Internaționale a Patronilor, cu sediul la Geneva, începând cu anul 1997. OIP în calitate de structură internațională oferă membrilor săi informații și suport asupra ultimilor tendințe care se referă la domeniul relațiilor de muncă, piața forței de muncă, perspectiva și diversitatea muncii. Prin intermediul acestei organizații CNPM participă și promovează viziunea mediului de afaceri din Republica Moldova la nivel global, utilizând mecanismele oferite de către Organizația Internațională a Muncii.

Este de menționat că, calitatea de membru a OIP are ca scop temperarea elanului sindical pe plan mondial, care deseori se regăsește în Convențiile adoptate de Organizația Internațională a Muncii și ulterior se ratifică de statele membre.

Astfel, fiind membru a OIP, pe parcursul anilor 2017-2018 CNPM a acumulat o datorie la plata cotelor de membru în sumă de 9 677 franci elveției (CHF). Neonorarea acesteia sau onorarea tardivă pune în pericol realizarea obiectivelor CNPM, precum și implică un climat negativ asupra imaginii statului pe arena internațională.

Reieșind din cele relatate, dar și din faptul că, Guvernul a alocat deja în anul 2017 resurse financiare din fondul de rezervă al Guvernului pentru achitarea datoriei CNPM formate pentru perioada anilor 2015-2016, Ministerul Finanțelor propune drep ultimă soluție pentru achitarea datoriei CNPM la plata cotelor de membru față de OIP, acumulată pe perioada 2017-2018 din fondul de rezervă al Guvernului.

**Ministru** *(semnat electronic)* **Ion CHICU**